ส่วนที่ 1

ข้อมูลสรุป (Executive Summary)

บริษัท ทราฟฟิกคอร์นเนอร์ โฮลดิ้งส์ จำกัด (มหาชน) (“บริษัทฯ”) จัดตั้งขึ้นเมื่อวันที่ 5
พฤศจิกายน 2544 โดยมีวัตถุประสงค์เพื่อลงทุนในบริษัทอื่นในลักษณะของ Holding Company
ได้รับอนุญาตเป็นบริษัทจดทะเบียนในตลาดหลักทรัพย์ MAI โดยใช้ชื่อย่อในการซื้อขายหลักทรัพย์ว่า
"TRAF" ตั้งแต่วันที่ 5 มิถุนายน 2545 ซึ่งบริษัทประกอบธุรกิจด้านบันเทิงและสันทนาการที่ครบวงจร
โดยมีบริษัทย่อย 9 บริษัท ดังนี้

1) บริษัท ทีวี ฟอรัม จำกัด 2) บริษัท ทราฟฟิกคอร์นเนอร์ เรดิโอ จำกัด

  3) บริษัท บลิส เอ็นเตอร์เทนเม้นท์ จำกัด 4) บริษัท ดรีม มีเดีย จำกัด

  5) บริษัท ไลฟ์ โปรเจ็ค จำกัด 6) บริษัท 108 1900 ออดิโอเท็กซ์ จำกัด

  7) บริษัท มายาแชนแนล จำกัด 8) บริษัท ฐิรัตน์ จำกัด

  9) บริษัท ฟิวเจอร์บิส จำกัด

บริษัทฯ
ได้แบ่งการดำเนินธุรกิจในกลุ่มบริษัทตามลักษณะการดำเนินงานตามสื่อที่ใช้การประกอบธุรกิจออกเป็น
5 สายงาน ดังนี้ สายธุรกิจสื่อบันเทิงทางโทรทัศน์ สายธุรกิจสื่อบันเทิงทางวิทยุ
สายธุรกิจกิจกรรมส่งเสริมการตลาดและบริหารลิขสิทธิ์ สายธุรกิจสื่อสิ่งพิมพ์
สายธุรกิจสื่ออิเล็คทรอนิกส์

1. สายธุรกิจสื่อบันเทิงทางโทรทัศน์ ดำเนินการโดย บริษัท ทีวีฟอรัม จำกัด ดำเนินธุรกิจการผลิต
จ้างผลิต การบริหารการตลาดและสื่อโฆษณา ผ่านสื่อโทรทัศน์ ได้แก่ รายการข่าว รายการกีฬา
รายการสาระและบันเทิง เช่น การถ่ายทอดสดการแข่งขันฟุตบอลพรีเมียร์ลีกและบุนเดสลีกา,
Thailand Today, ข่าว 9 เศรษฐกิจ, กรองสถานการณ์, Newsline เป็นต้น

2. สายธุรกิจสื่อบันเทิงทางวิทยุ ดำเนินการโดย บริษัท ทราฟฟิกคอร์นเนอร์ เรดิโอ จำกัด
ดำเนินธุรกิจ ด้านบริหารการตลาดและสื่อโฆษณาตลอดจนกิจกรรมต่าง ๆ ของคลื่น และสถานี เช่น
“DATZ 90” ทางคลื่น 90.0, “ลูกทุ่ง เอฟ.เอ็ม.” ทางคลื่น 95.0, “Right 107” ทางคลื่น
107.0 และ“อ.ส.ม.ท. 100.5” ทางคลื่น 100.5 3.
สายธุรกิจกิจกรรมส่งเสริมการตลาดและบริหารลิขสิทธิ์ ดำเนินการโดย 2 บริษัท ดังนี้

บริษัท ไลฟ์ โปรเจ็ค จำกัด เป็นผู้จัดการแสดงคอนเสิร์ตของศิลปินไทยและต่างประเทศ
และยังเป็นผู้จัดกิจกรรมส่งเสริมการตลาด (Event Marketing)
ให้กับองค์กรทั้งภาครัฐและเอกชน รวมถึงเจ้าของสินค้าและผลิตภัณฑ์ต่าง ๆ เช่น
การจัดงานครบรอบ 36 ปี สยามสแควร์ การแข่งขันกีฬาวอลเลย์บอล 4 ชาติ การจัดแสดงดนตรี
“ชมวังฟังเพลง” “Byrd & Heart” “Diana Krall” “ความเหมือนที่แตกต่าง สุรพล &
เอลวิส” “สุรสีห์ ดนตรี 4 กัลป์”

บริษัท ดรีม มีเดีย จำกัด ดำเนินธุรกิจบริหารลิขสิทธิ์เพลงและรายการแสดงคอนเสิร์ตต่าง ๆ เช่น
การจัดกิจกรรมคอนเสิร์ตของศิลปินทั้งจากในประเทศและต่างประเทศ
ซึ่งก่อให้เกิดลิขสิทธิ์ของรายการดังกล่าวที่สามารถนำไปผลิต เทป ซีดี วีดีโอซีดี
เพื่อจำหน่ายแก่ประชาชน

4.  สายธุรกิจสื่อสิ่งพิมพ์ ดำเนินการโดย 2 บริษัท คือ

บริษัท มายาแชนแนล จำกัด ดำเนินธุรกิจผลิตและจำหน่ายสื่อสิ่งพิมพ์ประเภท
หนังสือพิมพ์บันเทิงซึ่งนำเสนอเนี้อหาสาระเกี่ยวข้องกับวงการบันเทิง โทรทัศน์ ภาพยนตร์ ดนตรี
ออกจำหน่ายสัปดาห์ละ 2 ฉบับ

บริษัท ทราฟฟิกคอร์นเนอร์ พับลิชชิ่ง จำกัด ดำเนินธุรกิจผลิตและจำหน่ายสื่อสิ่งพิมพ์ประเภท
นิตยสารรายเดือนชื่อว่า ”MTV Trax”

5. สายธุรกิจสื่ออิเล็กทรอนิกส์ ดำเนินการโดย บริษัท ฟิวเจอร์บิส จำกัด ซึ่งประกอบด้วย 4
บริษัทย่อย คือ

บลิส เอ็นเตอร์เทนเม้นท์ จำกัด ดำเนินธุรกิจเป็นผู้ให้บริการข้อมูล ข่าวสาร
สาระความบันเทิงในรูปแบบเสียง ภาพ และข้อความ (Voice and Non-Voice)
ให้กับเจ้าของเครือข่ายการให้บริการข้อมูลต่าง ๆ (Network Provider)
ทางระบบโทรศัพท์พื้นฐานโทรศัพท์เคลื่อนที่ และ Internet Website

บริษัท 108 1900 ออดิโอเท็กซ์ จำกัด ดำเนินธุรกิจเป็นผู้ให้บริการข้อมูลด้วยเสียง (Audiotex)
ผ่านทางระบบโทรศัพท์ โดยได้รับสัมปทานจากองค์การโทรศัพท์แห่งประเทศไทย
เพื่อเป็นผู้ให้บริการระบบเครือข่าย (Network Provider) เป็นระยะเวลา 15 ปี
ด้วยบริการหมายเลข 1900-444-200 ถึง 1900-444-599 รวมทั้งหมด 400 เลขหมาย

บริษัท ฐิรัตน์ จำกัด ดำเนินธุรกิจสื่อสารโทรคมนาคม กับหน่วยงานของรัฐในสายงาน ICT
ในปัจจุบันได้รับการแต่งตั้งให้เป็นผู้ทำการตลาดรวมถึงการจัดจำหน่ายบัตรโทรศัพท์ระหว่างประเทศในราคาประหยัด
โดยใช้ระบบอินเตอร์เน็ตโปรโตคอล (VOIP Calling Card) ภายใต้ตราสินค้า “I CALL”
บัตรที่ให้บริการนี้แบ่งออกเป็น 2 ส่วน คือ ประเภทจำหน่ายบัตรโทรศัพท์ ซึ่งมีราคาตามหน้าบัตรอยู่
3 ประเภท คือ 300 บาท 500 บาท และ 800 บาท อายุบัตร 3 เดือน
กับประเภทที่เป็นสมาชิกสามารถเติมมูลค่าได้ (Rechargeable) คือ 3,000 บาท 5,000 บาท
10,000 บาท

บริษัท บีส ไดเมนชั่น จำกัด ดำเนินธุรกิจพาณิชย์อิเล็กทรอนิกส์ครบวงจร
ครอบคลุมประเภทการให้บริการ ได้แก่ E-marketing Service, E-marketplace Service,
E-Sourcing & Procurement Service และ System Integration